stanford-oval/wikipedia huggingface dataset:
Melissa Etheridge
Yksityiselämä

Vuonna 1992 Etheridge kertoi olevansa lesbo. Hän seurusteli noin kymmenen vuotta Julie Cypherin kanssa ja he saivat yhdessä kaksi lasta: Bailey Jeanin (1997) ja Becketin (1998–2020). Sperman luovuttaja oli muusikko David Crosby, Melissan hyvä ystävä. Parisuhde kariutui vuonna 2000 ja nuorempi lapsi kuoli huumeisiin vuoden 2020 toukokuussa.
Toivuttuaan erosta Etheridge kirjoitti omaelämäkerran The truth is... My Life in Love and Music vuonna 2001. Siinä hän käsitteli kariutunutta parisuhdettaan ja muita kokemuksiaan.
Etheridge tapasi Tammy Lynn Michaelsin vuonna 2002. Pari avioitui salassa vuonna 2003.
Lokakuussa 2004 Melissalla todettiin rintasyöpä. Vuoden 2005 Grammy-tilaisuudessa hän palasi lavalle syöpähoidon uuvuttamana ja kaljuuntuneena ja esitti kunnianosoituksena Janis Joplinille kappaleen ”Piece of My Heart”. Etheridgen esiintyminen sai ylistävät arvostelut ja se lukeutui tilaisuuden kohokohtiinkenen mukaan?. Hän oli hyvin avoin sairauttaan koskevissa asioissa. Hän muun muassa paljasti käyttäneensä sytostaattihoitojen aikana marihuanaa kipuihinsa ja ruokahaluttomuuteen.
Syksyllä 2006 Etheridgen puoliso Tammy Lynn Michaels synnytti parin ensimmäiset yhteiset lapset, kaksoset Johnnie Rosen ja Miller Stevenin. Pariskunta ilmoitti erostaan keväällä 2010.
10. syyskuuta 2005 Etheridge osallistui ReAct Now -konserttiin, joka järjestettiin hurrikaani Katrinan uhrien hyväksi. Etheridge esitti tapahtumaa varten kirjoitetun uuden kappaleen ”Four Days”.
Etheridge toimii hyväntekeväisyydessä. Rintasyövästä toivuttuaan hän teki Fordin pyynnöstä kappaleen ”I Run for Life”. Hän teki myös Al Goren ilmastonmuutosaiheiseen dokumenttielokuvaan Epämiellyttävä totuus kappaleen ”I Need to Wake Up”, joka palkittiin parhaan laulun Oscarilla 2007.
Etheridge alkoi seurustella pitkäaikaisen ystävänsä, käsikirjoittaja-tuottaja Linda Wallemin kanssa vuonna 2010. Pari avioitui keväällä 2014 Montecitossa, Kaliforniassa.
Aiheesta muualla

Kuvia tai muita tiedostoja aiheesta Melissa Etheridge Wikimedia Commonsissa
Viralliset kotisivut
Melissa Etheridge Internet Movie Databasessa. (englanniksi)
Mike Ireland

| Mitalit | Mitalit | Mitalit |  |
| --- | --- | --- | --- |
|  Mike Ireland |  Mike Ireland |  Mike Ireland |  |
Maa:   Kanada
Miesten pikaluistelu
| MM-kilpailut  | MM-kilpailut  | MM-kilpailut  |  |
|  Kultaa | Inzell 2001 | sprintti |  |
|  Hopeaa | Soul 2000 | sprintti |  |
|  Hopeaa | Nagano 2000 | 500 m |  |
|  Pronssia | Nagano 2000 | 1 000 m |  |
|  Pronssia | Hamar 2002 | sprintti |  |
|  Pronssia | Nagano 2004 | sprintti |  |
|  Pronssia | Soul 2004 | 500 m |  |
Michael "Mike" Ireland (s. 3. tammikuuta 1974 Winnipeg, Manitoba, Kanada) on kanadalainen pikaluistelija, joka on erikoistunut sprinttimatkoille.
Ireland voitti sprinttereiden maailmanmestaruuden Inzellissä 2001. Lisäksi hän on saanut hopeaa Soulissa 2000 sekä pronssia Hamarissa 2002 ja Naganossa 2004. Matkakohtaisissa MM-kilpailuissa hän sai Naganossa 2000 hopeaa 500 ja pronssia 1 000 metrillä ja Soulissa 2004 pronssia 500 metrillä. Lisäksi hän on sijoittunut 500 metrillä viidenneksi 1997 ja kuudenneksi 1998. Olympialaisissa Ireland on sijoittunut 500 metrillä kuudenneksi Salt Lake Cityssä 2002 ja seitsemänneksi Torinossa 2006.
Ennätykset

| Matka | Aika | Paikka | Päivä |
| --- | --- | --- | --- |
| 500 m | 34,46 | Calgary | 27. joulukuuta 2009 |
| 1 000 m  | 1.07,99 | Calgary | 8. joulukuuta 2001 |
| 1 500 m | 1.48,26 | Calgary | 2. tammikuuta 2001 |
Maya

Sana Maya voi tarkoittaa ainakin seuraavia asioita:
Kansat

mayat , eteläisen Meksikon ja pohjoisen Keski-Amerikan alkuperäiskansa
mayakansat, nykyajan eri mayakansat
mayojen korkeakulttuuri, esikolumbiaaninen korkeakulttuuri
mayakielet, mayakansojen puhumat kielet käsittävä kielikunta
Henkilönnimet

Maya, etunimi
Maya, sukunimenä:
Edward Maya, romanialainen musiikkituottaja, säveltäjä ja muusikko
H. P. Maya, itävaltalainen kuvataiteilija
Maya, faaraon rahastonhoitaja 18. dynastian aikana
Maya, K-pop-laulaja
Maya, LM.C:n vokalisti
Uskonto

Mayasura, hindudemoni
Māyā, Buddhan eli Siddhartha Gautaman äiti
Maya, mm. hindulaisuuden käsite
Teokset ja kuvitteelliset hahmot

Maya, Jostein Gaarderin kirja vuodelta 1999
Maya, Banco de Gaian albumi
Maya, M.I.A.:n albumi
Tekniikka

Maya, ohjelmisto kolmiulotteiseen mallintamiseen ja animointiin
Maya, Keisarillisen Japanin laivaston sotalaiva
Michael Mifsud

Mifsud vuonna 2010
Michael Mifsud (s. 17. huhtikuuta 1981 Pietà, Malta) on maltalainen jalkapallohyökkääjä, joka edustaa maansa pääsarjassa pelaavaa Sliema Wanderersiä. Hän on Maltan jalkapallomaajoukkueen kapteeni, kaikkien aikojen paras maalintekijä ja yksi maan kaikkien aikojen parhaista pelaajista. Mifsud on vain 164 senttimetriä pitkä.
Ura

Mifsud aloitti uransa nykyisessä seurassaan Sliema Wanderersissä vuonna 1997. Hän pelasi seurassa vuoteen 2001 asti tehden 80 pelissä 60 maalia. Vuonna 2000 Mifsud teki myös debyyttinsä Maltan jalkapallomaajoukkueessa. Vuonna 2001 hän siirtyi Bundesliigan 1. FC Kaiserslauterniin, jossa vietetyn kolmen vuoden aikana peliaikaa kertyi vain 21 ottelun verran. Suurimman osan ajasta Mifsud pelasikin saksalaisseuran kakkosjoukkueessa. Edessä oli paluu vuonna 2004 Sliema Wanderersiin, mutta vain kauden ajaksi. Vuonna 2004 Mifsud palasi Eurooppaan norjalaisen Lilleström SK:n riveihin. Lilleströmissä Mifsud pelasi neljä kautta, joista kertyi tilille 48 ottelua ja 17 maalia.
Seuraavaksi Mifsud suuntasi kohti Englantia ja Coventry Cityä. Hän oli kolmen kautensa aikana yksi seuran tärkeimmistä pelaajista. Mifsud pelasi seurassa 86 ottelua viimeistellen 16 maalia. Hän kävi vuonna 2009 lainalla Barnsley FC:ssä, kunnes palasi takaisin Maltalle ja Valletta FC:n riveihin. Seuraavat kolme vuotta Vallettan ja Qormi FC:n riveissä tuottivat 59 ottelua ja 42 maalia, kunnes Mifsud siirtyi A-Leaguen Melbourne Heartiin. Hän pelasi seurassa 14 ottelua, ennen kuin seuran omistaja vaihtui ja nimi muuttui Melbourne City FC:ksi. Omistajanvaihdoksen jälkeen Mifsud palasi kasvattajaseuraansa Sliema Wanderersiin vuonna 2014.
Maajoukkueessa kapteeninakin toiminut Mifsud on vuosina 2000–2020 pelannut 143 maaottelua ja tehnyt ennätykselliset 42 maaottelumaalia. Harjoitusottelussa Liechtensteiniä vastaan vuonna 2008 Mifsud teki viisi maalia, kun Malta voitti keskieurooppalaiset 7-1. Hän rikkoi Carmel Busuttilin maaliennätyksen vuonna 2010 Suomea vastaan, kun Malta hävisi 1-2.
Käännös suomeksi
Miesten Ykköspesis-kausi 2016
Miesten Ykköspesiksen sarjajärjestelmä 2016

Vuonna 2016 Ykköspesiksen runkosarjassa pelataan kaksinkertainen sarja sekä kaksi (2) paikalliskierrosta. Runkosarjan ottelumäärä on 24 ottelua joukkuetta kohden.
Jatko-ottelut

Runkosarjan voittaja nousee suoraan Superpesikseen kaudelle 2017. Superpesisseuran kakkosjoukkueella nousumahdollisuutta ei kuitenkaan ole, vaan Superpesikseen nousee parhaiten Ykköspesiksen runkosarjassa sijoittunut seura, jolla ei ole superpesisjoukkuetta.
Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2-5 ja 3-4) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla. Superpesisseuran kakkosjoukkueella osallistumisoikeutta ei kuitenkaan ole. Välieriin pääsee tällöin Ykköspesiksen runkosarjan 6. sijoittunut joukkue. Välierissä joukkueet kohtaavat runkosarjan mukaisessa paremmuusjärjestyksessä.
Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2017.
Superpesiskarsinnat

Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2017.
Putoaminen

Runkosarjan 12. sijoittunut joukkue putoaa suoraan suomensarjaan kaudelle 2017.
Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä.
Runkosarja

| Sijoitus | Joukkue | Pelattu | 3P | 2P | 1P | 0P | TJ | PJ | JE | P |
| --- | --- | --- | --- | --- | --- | --- | --- | --- | --- | --- |
| 1 | Imatran Pallo-Veikot | 24 | 10 | 8 | 4 | 2 | 237 | 129 | +108 | 50 |
| 2 | Siilinjärven Pesis | 24 | 12 | 4 | 4 | 4 | 192 | 129 | +63 | 48 |
| 3 | Manse PP, Tampere | 24 | 9 | 7 | 5 | 3 | 175 | 126 | +49 | 46 |
| 4 | Puijon Pesis, Kuopio | 24 | 7 | 10 | 2 | 5 | 188 | 153 | +35 | 43 |
| 5 | Ylivieskan Kuula | 24 | 5 | 8 | 7 | 4 | 171 | 153 | +18 | 38 |
| 6 | Ulvilan Pesä-Veikot | 24 | 6 | 7 | 5 | 6 | 159 | 170 | -11 | 37 |
| 7 | Pöytyän Urheilijat | 24 | 3 | 8 | 5 | 8 | 177 | 199 | -22 | 30 |
| 8 | Haminan Palloilijat | 24 | 4 | 6 | 5 | 9 | 162 | 169 | -7 | 29 |
| 9 | Muhoksen Pallo-Salamat | 24 | 3 | 8 | 4 | 9 | 151 | 202 | -51 | 29 |
| 10 | Jalasjärven Jalas | 24 | 4 | 2 | 7 | 11 | 153 | 210 | -57 | 23 |
| 11 | Lievestuoreen Kisa | 24 | 2 | 5 | 5 | 12 | 137 | 208 | -71 | 21 |
| 12 |  Joensuun Maila 2 | 24 | 3 | 3 | 5 | 13 | 165 | 219 | -54 | 20 |

Imatran Pallo-Veikot nousee suoraan Superpesikseen kaudelle 2017.
Lopulliset sijoitukset

| Sija | Joukkue |
| --- | --- |
15.: Imatran Pallo-Veikot
16.: Siilinjärven Pesis
17.: Manse PP
18.: Puijon Pesis
19.: Ylivieskan Kuula
20.: Ulvilan Pesä-Veikot
21.: Pöytyän Urheilijat
22.: Haminan Palloilijat
23.: Muhoksen Pallo-Salamat
24.: Lievestuoreen Kisa
25.: Jalasjärven Jalas
26.:  Joensuun Maila 2
Mike Johanns

Mike Johanns
Michael Owen ”Mike” Johanns (s. 18. kesäkuuta 1950 Iowa) on yhdysvaltalainen republikaanisen puolueen poliitikko. Hän oli vuosina 2009–2015 Yhdysvaltain senaatin jäsen Nebraskan osavaltiosta.
Johanns toimi Lincolnin pormestarina 1991–1998 sekä Nebraskan kuvernöörinä 1999–2005. Hän erosi virastaan kuvernöörinä noustuaan Ann Venemanin seuraajaksi Yhdysvaltain maatalousministeriksi tammikuussa 2005. Syyskuussa 2007 Johanns jätti ministerin tehtävät ja ilmoitti lokakuussa pyrkivänsä senaattoriksi. Hänet valittiin Yhdysvaltain senaattiin marraskuun 2008 vaaleissa. Helmikuussa 2013 hän ilmoitti, ettei pyri jatkokaudelle vuoden 2014 vaaleissa.
Johannsilla on vaimo Stephanie ja kaksi lasta.
Aiheesta muualla

Kuvia tai muita tiedostoja aiheesta Mike Johanns Wikimedia Commonsissa
Mikazuki (1906)

| Mikazuki / 三日月 |
| --- | --- |

Aluksen vaiheet
Rakentaja:  Sasebon laivastoarsenaali
Kölinlasku:  1. kesäkuuta 1905
Laskettu vesille:  26. toukokuuta 1906
Palveluskäyttöön:  12. syyskuuta 1906
Poistui palveluskäytöstä:  1. huhtikuuta 1928
Loppuvaihe:  miehistönsä upottama 21. heinäkuuta 1930
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt -laivatykki 4 × 8 cm/28 -tykkiä 2 × 18" torpedoputkea
Mikazuki (jap. 三日月) oli keisarillisen Japanin laivaston 1906 valmistunut Kamikaze-luokan torpedovenehävittäjä.
Valmistus

Alus tilattiin osana vuoden 1904 hankintoja Sasebon laivastontelakalta, missä köli laskettiin 1. kesäkuuta 1905. Alus laskettiin vesille 26. toukokuuta 1906 ja valmistui vielä samana vuonna 12. syyskuuta.
Palvelus

Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus poistettiin palveluksesta 1. huhtikuuta 1928. Miehistö upotti aluksensa 21. heinäkuuta 1930.
Michael Monarch

Michael Monarch vuonna 2007.
Michael Monarch (s. 5. heinäkuuta 1950 Los Angeles, Kalifornia, Yhdysvallat) on yhdysvaltalainen kitaristi, joka muistetaan parhaiten Steppenwolf-yhtyeen alkuperäisenä kitaristina.
Monarch liittyi Steppenwolfiin 17-vuotiaana vuonna 1967 ja oli mukana yhtyeen kolmella ensimmäisellä albumilla. Hän erosi yhtyeestä vuonna 1969. Sittemmin hän on ollut mukana yhtyeissä kuten Hokus Pokus, Detective ja World Classic Rockers. Hän on soittanut myös Janis Joplinin albumilla I Got Dem Ol' Kozmic Blues Again Mama!. Monarch on julkaissut myös sooloalbumeja.
Aiheesta muualla

Viralliset kotisivut
Maustaja

| Maustaja |
| --- | --- |
Yritysmuoto:  Osakeyhtiö
Perustettu:  1971
Toimitusjohtaja:  Arto Tölli
Kotipaikka:  Pyhäntä
Toimiala:  elintarviketeollisuus
Kotisivu:  www.maustaja.fi/index.html
Infobox OKNimi-testi OK: 
Maustaja Oy on suomalainen elintarviketeollisuuden yhtiö. Yritys valmistaa pääasiassa tuotteita sopimusvalmistajana kauppaketjuille, tukkukauppoihin sekä elintarvikealan valmistajille. Yritys perustettiin vuonna 1971 nimellä Pyhännän Einestuote Oy. 
Yhtiön toimitilat sijaitsevat Pyhännällä.
Historiaa

Pyhännän Einestuote Oy perustettiin työllistämään seudun naisia, kun miehille tarjosi työpaikkoja muun muassa muutamaa vuotta aiemmin perustettu Pyhännän Rakennustuote, nykyinen PRT-Forest. Ensimmäisenä tuotteena valmistettiin paahdettua sipulia, mutta vuonna 1974 tuotantoon otettu Ilona-ketsuppi osoittautui menestystuotteeksi. 1970-luvun loppupuolella toinen päätuote olivat ranskalaiset perunat ja muut perunajalosteet, kuten vuonna 1979 aloitetut perunalastut. Sinappia alettiin valmistaa 1977. Einestuote tuli vuonna 1975 osaksi Pyhännän Rakennustuote -konsernia, mutta myytiin 1980-luvulle tultaessa Pauligille osaksi sen Santa Maria -mausteryhmää. 1980-luvun lopulla omistajaksi tuli närpiöläinen Oy Börje Norrgård Ab, ja hetken aikaa nimenä oli Inpac kunnes otettiin käyttöön nykyinen nimi Maustaja Oy. Yrityksen johtohenkilöt ostivat Maustajan itselleen vuonna 1992 ja aloittivat 1990-luvun mittaan viennin Ruotsiin ja Venäjälle. Vuonna 2006 uusiksi omistajiksi tulivat Erkki Veikkolaisen sijoitusyhtiö MEVita Invest ja joukko yhtiön avainhenkilöitä.
Maustajan sopimusvalmistustuotteita > Turun Sinappi

Turun Sinappi (ruots. Åbo senap) on Unileverin omistama elintarvikemerkki. Maustaja alkoi valmistaa sinappia, kun Unilever päätti toukokuussa 2014 siirtää Turun Sinapin valmistuksen Puolasta takaisin Suomeen. Sinapin valmistus lopetettiin Suomessa vuonna 2003, jolloin se siirrettiin Ruotsiin ja vuonna 2008 Ruotsista Puolaan.
Siirron yhteydessä sinapin reseptiä muutettiin hieman, jolloin ainesosaluettelon mukaan glukoosi-fruktoosisiirappi korvattiin oikealla sokerilla.
Maustajan sopimusvalmistustuotteita > Hango Sinappi

Hango Sinappi on niin sanottu vanhan ajan sinappi, jonka resepti perustuu vanhaan Bromarvista 1800-luvulta peräisin olevan reseptiin. Kaupallinen tuotanto alkoi vuonna 2003. Perustaja on Patrik Holmén, Stålbox Oy, ja valmistaja Maustaja Oy.
Aiheesta muualla

Yrityksen kotisivut
Hangonsinappi.fi
"Kesän paras sinappi löytyi Hangosta" sinappikilpailu Ilta-Sanomat 19.6.2003
"Sinappeja laiskoista kipakoihin", Presso 21.5.2005
"Sinituubinen sinappi on hittituliainen",  Helsingin Sanomat 29.6.2006
"Pyörälähettinä Hangosta Nuorgamiin", Kauppalehti Optio 3/2009
Turun Sinapin logo
Hango Sinapin logo
Mike Iupati

| Mike Iupati |
| --- | --- |

Henkilötiedot
Syntynyt: 12. toukokuuta 1987 Amerikan Samoa
Kansalaisuus:   Yhdysvallat
Amerikkalaisen jalkapallon pelaaja
Pituus:  196 cm
Paino:  150 kg
Pelipaikka:  hyökkäyksen linjamies
Seura
Pelinumero:  77
Seura:  Arizona Cardinals
Sarja:  NFL
Pelaajaura
Aik. seurat:  San Francisco 49ers
NFL-varaus:  17. varaus, 2010 San Francisco 49ers
Pääsarjaura:  2010–
Michael "Mike" Iupati (s. 12. toukokuuta 1987) on amerikansamoalainen amerikkalaisen jalkapallon pelaaja, pelipaikaltaan hyökkäyksen linjamies. Hän pelaa tällä hetkellä NFL-liigan Arizona Cardinalsissa.
Iuapati on valittu urallaan neljä kertaa NFL:n tähdistöottelluun Pro Bowliin.
NFL-ura

Teini-iässä perheineen Kaliforniaan muuttanut Iupati pelasi yliopistojalkapalloa Idahon yliopiston joukkueessa, josta hänet varattiin NFL:ään liigan vuoden 2010 varaustilaisuuden ensimmäisellä kierroksella, koko tilaisuuden 17. pelaajana.
Iupati teki hänet varanneen San Francisco 49ersin kanssa viiden vuoden sopimuksen, jonka arvo voi nousta yhteensä 18,25 miljoonaan dollariin.
Vuonna 2015 Iupatio teki Arizona Cardinalsin kanssa viiden vuoden ja 40 miljoonan dollarin arvoisen sopimuksen.
Muuta

Iupatin pikkuveli Andrew on pelannut yliopistojalkapalloa puolustuksen linjamiehenä Oregonin yliopiston joukkueessa.
Voodoo Child (Slight Return)

| ”Voodoo Child (Slight Return)” Jimi Hendrix Experience |
| --- | --- | --- |

Singlen tiedot
 Albumilta: Electric Ladyland
 Äänitetty : 1968
 Julkaistu: 1970
 Tuottaja(t): Jimi Hendrix
 Tyylilaji: hard rock, heavy metal, blues rock
 Kesto: 05.12
 Levy-yhtiö: Track
Jimi Hendrix Experiencen muut singlet
| ”No Such Animal” 1970 | ”Voodoo Child (Slight Return)” 1970 | ”Angel” 1970 |
Voodoo Child (Slight Return) on kitaristi Jimi Hendrixin kappale, jonka hän julkaisi vuoden 1968 albuminsa Electric Ladyland loppukappaleena. Raskaan ja dynaamisen kitaroinnin hallitsema kappale vakiintui Hendrixin konserttiohjelmiston vakionumeroksi ja se on julkaistu useilla live- ja kokoelmalevyillä. Hendrixin kuoleman jälkeen vuonna 1970 kappale julkaistiin singlenä, joka nousi Britanniassa singlelistan ensimmäiselle sijalle.
Kappaleen sanoituksessa laulun kertoja uhoaa olevansa ”voodoo-lapsi”, joka lyö kämmensyrjällään vuoren maahan. Voodoo-lapsi on ilmeisesti Hendrixin vertauskuvallinen alter ego, jonka myyttinen syntytarina kerrotaan toisessa Electric Ladylandin kappaleessa nimeltään ”Voodoo Chile”. Kappaleiden nimet erottaa toisistaan child-sanan murteellinen kirjoitusmuoto.
Muun muassa blues-rock-kitaristi Stevie Ray Vaughan ja maailmanmusiikkitähti Angélique Kidjo ovat tehneet kappaleesta omat versionsa.
Voodoo (täsmennyssivu)

Sana "voodoo" voi tarkoittaa seuraavia asioita:
Voodoo, afrikkalais-karibialainen uskonto
Voodoo, suomalainen rullakiekkojoukkue
VOODOO Kings, yhdysvaltalainen yhtye
F-101 Voodoo, yhdysvaltalainen suihkuhävittäjä
Voodoo, King Diamondin albumi
Voodoo, Alexz Johnsonin LP-levy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Voodoo”, voi hakea sivunnimihaulla, laajalla sivunnimihaulla tai tekstihaulla.
Minicraft

| Minicraft |
| --- | --- |
 Kuvakaappaus Minicraftin aloitusnäytöstä
Kehittäjä:  Markus Persson
Suunnittelija:  Markus Persson
Julkaistu:  19. marraskuuta 2011
Lajityyppi:  seikkailu, toiminta
Pelimuoto:  yksinpeli
Alusta:   Java applet,  iOS, Windows Phone, BlackBerry
Lisää peliartikkeleitaVideopelien teemasivulla
Infobox OK  : 
Minicraft on Markus Perssonin kehittämä 2D-pohjainen mobiilipeli, jonka hän suunnitteli ja toteutti 48 tunnissa 22. Ludum Dare- koodauskilpailussa. Kilpailun aiheena oli "Yksin". Peli julkaistiin 19. marraskuuta 2011.
Pelaaminen

Pelaaja syntyy satunnaisgeneroituneeseen avoimeen 2D-maailmaan, jossa on metsiä, kallioita, aavikkoja, rantoja, jokia ja meriä. Peli on Minecraftin kaltainen, mutta siinä on muutamia eroavaisuuksia ja vähemmän ominaisuuksia.
Pelin alussa tärkeintä on rakentaa työkaluja, hakata puita ja kiveä ja löytää portaat maan alle luoliin. Ensimmäisestä maanalaisesta kerroksesta löytyy rautaa, toisesta kultaa ja alimmasta timanttia, joissa vaanii zombeja ja limoja. Pelissä tarkoituksena on päihittää loppuvastustaja Air Wizard. Pelin ulkoasun on sanottu muistuttavan The Legend of Zeldaa.
Aiheesta muualla

Minicraftin kotisivut
Tilanne pelin alkaessa.
Miniatyyrihevonen

Miniatyyrihevonen ja normaalikorkuinen hevonen.
Miniatyyrihevosilla erilaiset "erikoiset" värit ovat hyvin suosittuja. Kuvassa hevosia hollantilaisesta miniatyyrihevosnäyttelystä vuodelta 2007. Hevosten värejä etualalta taaksepäin: ruunivoikonpäistärikkö, ruunikonkirjava, (mahdollinen) hopeanmusta, tiikerinkirjava; taka-alalla useita voikon sävyjä.
Miniatyyrihevonen on hevostyyppi, johon kuuluvat rodut ja kannat ovat erittäin pienikokoisia. Miniatyyrihevosrotuja on useita ja niitä on erityisesti Euroopassa ja Amerikoissa. Miniatyyrihevosiksi lasketaan yleensä alle 86–97 cm korkeat hevoset, mutta määritelmä vaihtelee rotujärjestöittäin. Vaikka miniatyyrihevoset ovat erittäin pienien ponien kokoisia, niiden rakenne voi olla rodusta riippuen myös hevosmainen. Monet hevostyyppiä jalostavat miniatyyrihevosjärjestöt laskevat eläimensä hevosiksi. Miniatyyrihevosroduissa esiintyy erittäin paljon erilaisia värejä ja kuvioita.
Miniatyyrihevosten rotujärjestöjä kantakirjoineen on maailmanlaajuisesti kymmeniä. Osa järjestöistä pyrkii jalostamaan hevostyyppiä, osa ponityyppiä.
Ulkonäkö ja ominaisuudet

Miniatyyrihevosten ihanteellinen ulkonäkö on kuin täydellinen pienoisversio normaalikokoisesta hevosesta tai ponista. Jotkin rodut tähtäävät tietyn hevosrodun, esimerkiksi arabianhevosen pienoisversioon. Joissain miniatyyriroduissa sisäsiitos on johtanut rakennevirheiden yleisyyteen. Esimerkiksi AMHA:n (American Miniature Horse Association) mukaan ihanteellinen miniatyyrihevonen on piirteiltään, mittasuhteiltaan ja rakenteeltaan täydellinen täysikokoisen hevosen pienoisversio.
Miniatyyrihevosten katsotaan olevan hyväluonteisia ja tulevan hyvin toimeen ihmisten kanssa. Tästä syystä niitä pidetään usein lemmikkeinä ja joskus myös näkövammaisten apueläiminä opaskoirien tapaan. Miniatyyrihevosilla on kuitenkin kaikki hevosen vaistot, ja niitä tulisi kohdella hevosina.
Useimmat miniatyyrihevoset ovat melko kestäviä ja elävät keskimääräistä pidempään, yleensä noin 25–35-vuotiaiksi.
Aiheesta muualla

Kuvia tai muita tiedostoja aiheesta Miniatyyrihevonen Wikimedia Commonsissa
Rehndahl-kotieläinpihan falabellojen kotisivu (Arkistoitu – Internet Archive) (suomeksi)
American Miniature Horse Association (englanniksi)
American Miniature Horse Registry (englanniksi)
Miniature Horse Information Center (englanniksi)
The Miniature Horse Informational Guide (englanniksi)
International Museum of the Horse (englanniksi)
Miniatyyrihevosia näyttelyssä Alankomaissa.
Minä syytän (täsmennyssivu)

Minä syytän tai J’accuse voi tarkoittaa ainakin seuraavia:
J’accuse…! eli ”Minä syytän!”, kirjailija Émile Zolan vuonna 1898 julkaisema kuuluisa avoin kirje
Minä syytän! (J’accuse), Abel Gancen ohjaama ranskalainen mykkäelokuva vuodelta 1919
Minä syytän (J’accuse), Abel Gancen ohjaama ranskalainen elokuva vuodelta 1938
Minä syytän (All My Sons), Irving Reisin ohjaama yhdysvaltalainen elokuva vuodelta 1948
Muita

Rembrandtin syytös (Rembrandt’s J’accuse…!), Peter Greenawayn dokumenttielokuva vuodelta 2008
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Minä syytän”, voi hakea sivunnimihaulla, laajalla sivunnimihaulla tai tekstihaulla.